CELEX: 62018TA0458
Language: el
Date: 2019-09-20 00:00:00
Title: Υπόθεση T-458/18: Απόφαση του Γενικού Δικαστηρίου της 20ής Σεπτεμβρίου 2019 – Multifit κατά EUIPO (real nature) («Σήμα της Ευρωπαϊκής Ένωσης – Αίτηση καταχώρισης λεκτικού σήματος της Ευρωπαϊκής Ένωσης real nature – Απόλυτοι λόγοι απαραδέκτου – Περιγραφικός χαρακτήρας – Έλλειψη διακριτικού χαρακτήρα – Άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001»)

9.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 413/49
            
         
      Απόφαση του Γενικού Δικαστηρίου της 20ής Σεπτεμβρίου 2019 – Multifit κατά EUIPO (real nature)
      (Υπόθεση T-458/18) (1)
      
      («Σήμα της Ευρωπαϊκής Ένωσης - Αίτηση καταχώρισης λεκτικού σήματος της Ευρωπαϊκής Ένωσης real nature - Απόλυτοι λόγοι απαραδέκτου - Περιγραφικός χαρακτήρας - Έλλειψη διακριτικού χαρακτήρα - Άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001»)
      (2019/C 413/59)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Multifit Tiernahrungs GmbH (Krefeld, Γερμανία) (εκπρόσωποι: N. Weber και P. Gentili, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: D. Walicka και M. Fischer)
      
         Αντικείμενο
      
      Προσφυγή κατά της απόφασης του δεύτερου τμήματος προσφυγών του EUIPO της 28ης Μαΐου 2018 (υπόθεση R 2650/2017-2), σχετικά με αίτηση καταχώρισης του λεκτικού σημείου real nature ως σήματος της Ευρωπαϊκής Ένωσης.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση του δεύτερου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 28ης Μαΐου 2018 (υπόθεση R 2650/2017-2), καθόσον, με την απόφαση αυτή, απορρίφθηκε η αίτηση καταχώρισης ως σήματος της Ευρωπαϊκής Ένωσης του λεκτικού σημείου real nature για τις υπηρεσίες «διαφήμιση· μάρκετινγκ· οργανωτικές και επαγγελματικές συμβουλές για σχέδια δικαιόχρησης· μεσιτεία οικονομικής τεχνογνωσίας (δικαιόχρηση)», οι οποίες εμπίπτουν στην κλάση 35 κατά την έννοια του Διακανονισμού της Νίκαιας για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως έχει αναθεωρηθεί και τροποποιηθεί.
                  
               
            
                  2)
               
               
                  
                     Απορρίπτει την προσφυγή κατά τα λοιπά.
                  
               
            
                  3)
               
               
                  
                     Η Multifit Tiernahrungs GmbH φέρει τα δικαστικά έξοδά της καθώς και τα δύο τρίτα των εξόδων του EUIPO. Το τελευταίο φέρει το ένα τρίτο των δικαστικών εξόδων του.
                  
               
            
         (1)  EE C 319 της 10.9.2018.